EkBass/fiwiki-20250220-pages-articles huggingface dataset:
Vigintisexviri

Vigintisexviri () oli joukko alempiarvoisia virkamiehiä (magistratus minores) antiikin Roomassa. Vigintisexvirin jäsenyys oli roomalaisen virkamiesuran eli cursus honorumin ensimmäinen askel. Tämän jälkeen roomalainen saattoi astua ehdolle kvestoriksi. Toinen vaihtoehto oli palvella kymmenen vuotta armeijassa sotatribuunina. Vigintisexviri koostui kuudesta ryhmästä: * decemviri stlitibus iudicandis - 10 virkamiestä jotka toimivat tuomareina. * tresviri capitales, myös tunnettu nimellä nocturni - kolme virkamiestä joiden tehtävänä oli huolehtia Rooman vankiloista ja vankien teloituksista. * tresviri aere argento auro flando feriundo tai tresviri monetales - kolme virkamiestä joiden tehtävänä oli huolehtia rahapajan toiminnasta. * quattuorviri viis in urbe purgandis tai quattorviri viarum curandarum - neljä virkamiestä jotka huolehtivat Rooman teiden ylläpidosta. * duoviri viis extra urbem purgandis tai duoviri curatores viarum - kaksi virkamiestä joiden tehtävä oli huolehtia Rooman ulkopuolisten teiden kunnosta. * praefecti Capuam Cumas - neljä prefektiä jotka lähetettiin tuomareiksi Capuaan ja Cumaeen Campaniassa Augustus lakkautti kaksi viimeistä virkaa ja vigintisexviristä tuli tämän jälkeen vigintiviri ("kaksikymmentä miestä"). Luokka:Roomalaiset virat ja arvonimet
Vasili Kaptjuh

Vasili Borisovitš Kaptjuh () eli Vasil Barysavitš Kaptsjuh’ () (s. 27. kesäkuuta 1967 Maladzetšna, Valko-Venäjän SNT, Neuvostoliitto) on neuvostoliittolainen ja valkovenäläinen kiekonheittäjä. Kaptjuh voitti pronssia 1985 nuorten EM-kisoissa sekä seuraavana vuonna Ateenan nuorten MM- kisoissa tuloksella 58,22. Hän sijoittui Splitin EM-kisoissa 1990 neljänneksi. Tokion MM-kisoissa 1991 hän selviytyi loppukilpailuun, mutta joutui jäämään siitä pois loukkaantumisen takia. Stuttgartin MM-kisoissa 1993 hän oli seitsemäs tuloksella 61,64 ja kaksi vuotta myöhemmin Göteborgin MM-kisoissa hän voitti MM-pronssia 65,88 kantaneella heitollaan. Kauden lopussa hän heitti GP-finaalissa neljänneksi tuloksella 66,30. Seuraavana vuonna hän voitti Atlantan olympialaisissa olympiapronssia.http://todor66.com/olim/1996/Athletics/Men_Discus_Throw.html Vuonna 1997 hän sijoittui Ateenan MM-kisoissa yhdenneksitoista ja GP- finaalissa seitsemänneksi. Kaptjuh heitti Sydneyn olympialaisissa 2000 neljänneksi tuloksella 67,59. Seuraavana vuonna hän oli Edmontonin MM-kisoissa kuudes ja GP-finaalissa kahdeksas. Pariisin MM-kisoissa 2003 hän voitti MM- pronssia. Kauden lopussa IAAF:n yleisurheilufinaalissa hän oli kolmas. Vuonna 2004 hän sijoittui Ateenan olympialaisissa neljänneksi ja IAAF:n yleisurheilufinaalissa kuudenneksi. Helsingin MM-kisoissa 2005 hän karsiutui. ==Ennätykset== * Kiekonheitto: 67,59 (2000) ==Lähteet== Luokka:Valkovenäläiset kiekonheittäjät Luokka:Valkovenäläiset olympiamitalistit Luokka:Vuonna 1967 syntyneet Luokka:Elävät henkilöt
Timothy Beck

Timothy Beck (s. 2. tammikuuta 1977) on alankomaalainen pikajuoksija ja rattikelkkailija. Beck kilpaili Salt Lake Cityn olympialaisissa 2002 rattikelkkailussa, jossa sijoittui neljän miehen kelkkojen sarjassa seitsemänneksitoista.http://news.bbc.co.uk/winterolympics2002/hi/english/static/winter_olympics/statistics/events/bobsleigh_results.stm Seuraavana vuonna hän voitti Alankomaiden sisäratojen mestaruuden 60 metrin juoksussa. Myöhemmin samana vuonna Pariisin MM-kisoissa hän oli mukana Alankomaiden joukkueessa, joka voitti 4 × 100 metrin viestijuoksussa MM- pronssia.http://www.iaaf.org/WCH03/results/gender=M/discipline=4X1/combCode=hash/roundCode=f/index.html Vuonna 2006 hän sijoittui viidenneksi Euroopan cupin ykkösliigassa 100 metrin juoksussa ajalla 10,75. ==Ennätykset== * 100 metrin juoksu: 10,44 (2003) * 200 metrin juoksu: 21,54 (2003) ==Lähteet== Luokka:Alankomaalaiset pikajuoksijat Luokka:Alankomaalaiset rattikelkkailijat Luokka:Vuonna 1977 syntyneet Luokka:Elävät henkilöt
Ensimmäinen Kongon sota

Ensimmäinen Kongon sota oli Zairessa (myöhemmin Kongon demokraattinen tasavalta) vuosina 1996−1997 käyty sota, jossa Laurent-Désiré Kabilan johtama, Ugandan ja Ruandan tukema liittoutuma syrjäytti Mobutu Sese Sekon hallinnon. Kongon itäosiin oli sisällissodan jälkeen paennut Ruandan kansanmurhan toteuttaneita, muun muassa Interahamwe-järjestöön kuuluneita äärihututaistelijoita. Taistelijat käyttivät pakolaisleirejä Ruandaan suorittamiensa hyökkäysten tukikohtina. Lokakuussa Ruandan armeijan joukot hyökkäsivät Zaireen Laurent-Désiré Kabilan johtaman liittoutuman (Alliance des Forces Democratiques pour la Liberation du Congo-Zaire) osana. Ruandan ja Ugandan tukeman liittoutuman tarkoituksena oli Zairen presidentin Mobutu Sese Sekon syrjäyttäminen. Toukokuussa 1997 pidettyjen rauhanneuvottelujen epäonnistuttua Mobutu pakeni maasta ja Kabilan joukot valloittivat Kinshasan 17. toukokuuta 1997. Kabila julistautui maan presidentiksi. Hän nimesi maan pian uudelleen Kongon demokraattiseksi tasavallaksi. Ruandan armeijan joukot jatkoivat yhteistyötään uudelleen nimetyn Kongon armeijan (Forces Armees Congolaises) kanssa. == Lähteet == Luokka:1900-luvun sodat Luokka:Afrikan valtioiden sisällissodat Luokka:Kongon demokraattisen tasavallan historia
Akula

Akula tarkoittaa: *Projekti 971 -luokka Nato-nimi on "Akula", mutta tunnetaan Venäjällä nimellä Štšuka-B (Щука-Б) eli hauki. Hyökkäyssukellusvene *Projekti 941 -luokka Tunnetaan venäjällä "Akula"-nimellä ("Акула", Suom. Hai) NATO-nimi "Typhoon-luokka". Strateginen ohjusvene * Venäläisen laulajan Oksana Potšepan taiteilijanimi
Natalja Hruštšeljova

Natalja Petrovna Hruštšeljova (, s. 20. maaliskuuta 1973) on venäläinen entinen 800 metrin juoksija. Hruštšeljova oli mukana Budapestin EM- kilpailuissa 1998 Venäjän joukkueessa, joka saavutti hopeaa 4 × 400 metrin viestijuoksussa.http://www.athletix.org/Eurochamps/Euro98_d6.htm Hän voitti vuonna 2003 Venäjän mestaruuden 800 metrillä. Samana vuonna hän juoksi toiseksi Euroopan cupissa ajalla 2.02,21 ja sai pronssia Pariisin MM- kilpailuissa ajalla 2.00,29. Kauden lopussa hän oli IAAF:n yleisurheilufinaalissa seitsemäs. Seuraavana vuonna hän karsiutui Ateenan olympialaisissa välierissä. ==Ennätykset== * 400 metrin juoksu: 51,49 (2000) * 600 metrin juoksu: 1.23,78 (2003) * 800 metrin juoksu: 1.56,59 (2004) ==Lähteet== Luokka:Venäläiset keskimatkojen juoksijat Luokka:Venäläiset pikajuoksijat Luokka:Vuonna 1973 syntyneet Luokka:Elävät henkilöt
Martin Hansen ja Mikael Nord

Martin Hansen ja Mikael Nord Andersson ovat ruotsalaisia musiikkituottajia. He ovat tuottaneet yhdessä rockyhtye The Rasmuksen kolme albumia vuosilta 2001–2005 (Into, Dead Letters ja Hide from the Sun), mikä on heidän tunnetuin työnsä. Martin Hansen aloitti musiikkiuransa soittamalla ja laulamalla 1990-luvun alkupuolella monissa eri yhtyeissä Göteborgissa. Vuosina 1996–1998 hän opiskeli äänisuunnittelua Luulajan yliopistossa. Mikael Nord on työskennellyt muusikkona ja tuottajana 1980-luvun puolestavälistä lähtien ja esiintynyt ympäri Ruotsia Ulf Lundellin, Eva Dahlgrenin ja Tomas Ledinin yhtyeissä. 1990-luvun alussa hän teki omaa musiikkia Nord-yhtyeessään, ja vuosina 1994–1995 hän oli kitaristina Roxetten maailmankiertueella. Hansen ja Nord tapasivat vuonna 1998, ja he tuottivat yhdessä Sofi Bonden kappaleen One. Kansainvälistä menestystä he saavuttivat vuonna 2001, jolloin he pääsivät tuottamaan The Rasmuksen Into-albumin. Se myi tuplaplatinaa Suomessa, ja yhtye sai neljä Emma-patsasta. Yhtyeen suuri kansainvälinen läpimurto tapahtui, kun Hansenin ja Nordin tuottama albumi Dead Letters sekä sen single In the Shadows nousivat korkealle listoilla niin Euroopassa kuin muuallakin maailmassa. Tuottajaparin töistä Ruotsissa saivat julkisuutta myös kultaa myynyt Björn Skifsin Ingen Annat, jonka Hansen kirjoitti, sekä Peter LeMarcin albumi, joka myi maassa platinaa. Myös Ana Johnssonin esittämä We are, joka on Spider-man 2 -elokuvan soundtrackilla, on Hansenin ja Nordin tuottama. Hansen ja Nord omistavat myös Nord Studios -levytysstudion, joka sijaitsee Tukholman Brommassa. ==Aiheesta muualla== * Nord Studios Luokka:Ruotsalaiset musiikkituottajat
Lee Martin

Lee Robert Martin (s. 9. helmikuuta 1987 Taunton, Englanti) on englantilainen jalkapalloilija, joka edustaa Englannin mestaruussarjassa pelaavaa Nottingham Forestia lainassa Manchester Unitedista. Pelipaikaltaan hän on laitalinkki.Forest Land United Man Nottingham Forest FC. Viitattu 4.9.2008. Martin siirtyi Unitediin 15. joulukuuta 2003 Wimbledonista. Ensiesiintymisensä seuran edustusjoukkueessa hän teki 26. lokakuuta 2005 liigacupin ottelussa Barnetia vastaan.Lee Martin Manchester United FC. Viitattu 4.9.2008. Tammikuussa 2006 Martin lainattiin Belgian kakkosdivarijoukkueeseen Royal Antwerpiin hankkimaan edustusjoukkuekokemusta. Lyhyen lainapestinsä aikana hän oli pidetty pelaaja varsinkin kannattajien keskuudessa. Elokuussa 2006 Martin lainattiin skotlantilaiseen Rangersiin ja sittemmin hän on pelannut lainalla useissa Englannin mestaruussarjan joukkueissa. Ennen liigakautta 2007–2008 Martin sai peliaikaa ManUssa Aasian-kiertueen harjoitusotteluissa. == Lähteet == Luokka:Englantilaiset jalkapalloilijat Luokka:Vuonna 1987 syntyneet Luokka:Elävät henkilöt
Odintsovo

Odintsovo () on linnuntietä 24 kilometriä Moskovan keskustan länsipuolella sijaitseva teollisuuskaupunki Moskova-Minsk -rautatielinjan varrella Venäjällä. Tämän Moskovan alueen kaupungin asukasluku oli 139 021 (2010). Odintsovon kylä on tunnettu kirjallisissa lähteissä vuodesta 1627. Moskova- Smolensk-rautatien rakentaminen toi kylään paljon uusia asukkaita 1870-luvulla, ja neuvostoaikana Odintsovo jatkoi kasvamistaan Moskovan vanavedessä. Työläistaajaman (kaupunkityyppinen taajama) aseman paikkakunta sai 1939. Kaupungiksi Odintsovo vihittiin vuonna 1957. Kaupungin tärkeimpiä työaloja ovat rakennus- ja kemianteollisuus, sekä vaate- ja huonekaluvalmistus. Odintsovo on yli 300 000 asukkaan Odintsovon piirin keskus ja suurin kaupunki. Odintsovo, Moscow Oblast, Russia - panoramio (4).jpg|Ilmakuva kaupungista. RZD Odincovo station 2019-06 2.jpg|Rautatie- ja linja-autoaseman aukio. Ансамбль церкви Гребневской Иконы Божией Матери. Одинцово.JPG|Pyhän äidin ikonille omistettu kirkko. Odintsovo Local History Museum View.jpg|Paikallismuseo. Ledovii dvorec.jpg|Jäähalli. ==Lähteet== ==Aiheesta muualla== * Kaupungin kotisivut * http://www.odinews.ru * http://www.odintsovo.info * http://odinet.ru/kartful.html Luokka:Moskovan alueen kaupungit Luokka:Odintsovon piiri
Danny Simpson

Daniel ”Danny” Simpson (s. 4. tammikuuta 1987 Salford, Englanti) on englantilainen jalkapalloilija, joka edustaa Englannin mestaruussarjassa pelaavaa Bristol Cityä. 173 senttimetriä pitkä Simpson on pelipaikaltaan laitapuolustaja.Danny Simpson Blackburn Rovers FC. Viitattu 4.9.2008. Simpson on Manchester Unitedin junioreita ja murtautui reservijoukkueeseen vuonna 2005. Edustusjoukkueessa hän teki ensiesiintymisensä liigacupin ottelussa Coventry Cityä vastaan 26. syyskuuta 2007.Danny Simpson Manchester United FC. Viitattu 4.9.2008. Tammikuussa 2006 Simpson lähetettiin lainalle Belgian kakkosliigassa pelanneeseen Royal Antwerpiin. Belgian visiitin jälkeen Simpson lainattiin yhdessä joukkuekaveri Jonny Evansin kanssa Sunderlandiin. Kaksikko pelasi Sunderlandissa menestyksekkään kevätkauden ja seura nousi Valioliigaan. Syksyllä 2007 Simpson solmi ManUn kanssa vuoteen 2010 ulottuvan jatkosopimuksen. Hän pelasi kaudella 2007–2008 kolme ottelua sekä Englannin Valioliigassa että Mestarien liigassa, jotka United lopulta voitti. Maaliskuussa 2008 Simpson lainattiin Ipswich Towniin, jossa hän vietti loppukauden. Gary Nevillen paluun lähestyessä manageri Sir Alex Fergusonin mukaan parasta Simpsonille olisi saada ykkösjoukkuekokemusta Ipswichista. Kesällä 2008 hänet lainattiin vuodeksi Blackburn Roversiin.Simpson signs Blackburn Rovers FC. Viitattu 4.9.2008. Elokuussa 2009 Simpson lainattiin kuudeksi kuukaudeksi Newcastle Unitediin. Lainapesti oli menestys ja johti Simpsonin pysyvään siirtoon Newcastleen tammikuussa 2010.Danny Simpson Newcastle United FC. Viitattu 5.2.2012. Newcastle nousi keväällä 2010 valioliigaan, jossa Simpson pelasi seuraavien kolmen kauden aikana kaikkiaan 84 ottelua. Hän siirtyi heinäkuussa 2013 Queens Park Rangersiin, joka nousi valioliigaan keväällä 2014. Hän siirtyi 1,75 miljoonan punnan siirtosummalla Leicester Cityyn elokuussa 2014. Simpson pelasi 14 valioliigaottelua kaudella 2014–2015. Seuraavalla kaudella hän ei päässyt kentälle seitsemässä ensimmäisessä valioliigaottelussa. Tämän jälkeen hän pelasi kaikki liigapelit avauskokoonpanossa, yhden ottelun pelikieltoa lukuun ottamatta, Leicesterin voittaessa Valioliigan mestaruuden. Seuraavalla kaudella hän pelasi 35 ottelua Valioliigassa ja kuusi Mestarien liigassa. Kaudella 2017–2018 hän esiintyi 28 pääsarjaottelussa, mutta seuraavalla kaudella vain kuudessa, eikä hänen sopimustaan jatkettu. Syyskuun 2019 lopulla hän liittyi Mestaruussarjan Huddersfieldiin, jossa pelasi kauden aikana 24 liigaottelua. Keväällä 2021 hän teki sopimuksen saman sarjan Bristol Cityn kanssa. == Lähteet == == Aiheesta muualla == *Simpsonin profiili soccerbase.comissa Luokka:Englantilaiset jalkapalloilijat Luokka:Vuonna 1987 syntyneet Luokka:Elävät henkilöt
Stev Theloke

Stev Theloke (s. 18. tammikuuta 1978, Karl-Marx-Stadt) on saksalainen uimari, joka voitti kaksi olympiapronssia, 100 metrin selkäuinnissa ja 4 × 100 metrin sekauintiviestissä, Sydneyssä 2000. Theloke ei päässyt puolustamaan mitalejaan kesäolympialaisiin 2004 loukkaantumisen vuoksi. == Lähteet == *Theloken kotisivut Luokka:Saksalaiset olympiamitalistit Luokka:Saksalaiset uimarit Luokka:Vuonna 1978 syntyneet Luokka:Elävät henkilöt
Italian Grand Prix 2002

Italian Grand Prix 2002 oli Formula 1 -sarjan kauden 15. osakilpailu. Se pidettiin Italian Autodromo Nazionale Monzassa 15. syyskuuta 2002. Kilpailun voitti Ferrarin Rubens Barrichello ennen tallikaveriaan Michael Schumacheria. ==Tulokset== Sija Nro Kuljettaja Talli Kierrokset Aika/Keskeytys Lähtöruutu Pisteet 1\. 2 Rubens Barrichello Ferrari 53 1:16.19,982 4 10 2\. 1 Michael Schumacher Ferrari 53 +0,255 s 2 6 3\. 16 Eddie Irvine Jaguar-Cosworth 53 +52,579 s 5 4 4\. 14 Jarno Trulli Renault 53 +58,219s 11 3 5\. 15 Jenson Button Renault 53 +1.07,770 s 17 2 6\. 12 Olivier Panis BAR-Honda 53 +1.08,491 s 16 1 7\. 3 David Coulthard McLaren-Mercedes 53 +1.09,047 s 7 8\. 9 Giancarlo Fisichella Jordan-Honda 53 +1.10,891 s 12 9\. 11 Jacques Villeneuve BAR-Honda 53 +1.21,068 s 9 10\. 7 Nick Heidfeld Sauber-Petronas 53 +1.22,046 s 15 11\. 24 Mika Salo Toyota 52 +1 krs 10 12\. 10 Takuma Satō Jordan-Honda 52 +1 krs 18 13\. 22 Alex Yoong Minardi-Asiatech 47 +6 krs 20 Kesk. 6 Juan Pablo Montoya Williams-BMW 33 Korin vauriot 1 Kesk. 4 Kimi Räikkönen McLaren-Mercedes 29 Moottori 6 Kesk. 23 Mark Webber Minardi- Asiatech 20 Moottorin elektroniikka 19 Kesk. 8 Felipe Massa Sauber-Petronas 16 Kolari (de la Rosa) 14 Kesk. 17 Pedro de la Rosa Jaguar-Cosworth 15 Kolari (Massa) 8 Kesk. 25 Allan McNish Toyota 12 Ripustus 13 Kesk. 5 Ralf Schumacher Williams-BMW 4 Moottori 3 == Muuta == * Eddie Irvinen uran viimeinen palkinto- ja pistesijoitus * Jaguarin viimeinen palkintosija * Felipe Massa sai kymmenen lähtöruudun rangaistuksen Yhdysvaltain osakilpailuun kolaroituaan kilpailussa Pedro de la Rosan kanssa. Hänet kuitenkin korvattiin Heinz-Harald Frentzenillä kyseisessä kilpailussa. * Kimi Räikkösen nopein aikakierros hylättiin ja lähtöruutua pudotettiin yhdellä sijalla tuomariston toimesta, koska tämä oli kolaroinut aika-ajoissa Takuma Satōn kanssa. * Sauber-tallin kuljettajat Nick Heidfeld ja Felipe Massa testasivat kuljettajille tarkoitettua pää- ja niskatukea, HANS-järjestelmää. * BMW rikkoi Formula 1 -sarjassa käyttämänsä P82-moottorinsa kehitystyössä 19 000 rpm rajan. == Lähteet == Luokka:Formula 1 -kausi 2002 Luokka:Italian Grand Prix
Legio XII Fulminata

Legio XII Fulminata (Salamoiva) oli roomalainen legioona. Julius Caesar perusti legioonan ja Legio XI Claudian helvetialaisia vastaan käymäänsä sotaa varten vuonna 58 eaa. Legioona otti osaa Caesarin sisällissotaan. Se taisteli muun muassa Farsaloksen taistelussa. Sisällissodan jälkeen Caesar päästi tämän jälkeen legioonalaisensa eläkkeelle, mutta legioona palasi palvelukseen Caesarin murhan jälkeen. Legio XI Claudia astui Marcus Antoniuksen palvelukseen. Se osallistui luultavasti toisen triumviraatin sotiin Caesarin murhaajia vastaan. Myöhemmin se osallistui Antoniuksen epäonnistuneeseen Armenian sotaretkeen. Augustuksen kukistettua Antoniuksen Legio XII Fulminata lähetettiin takaisin itään, aluksi Egyptiin, mutta lopulta se päätyi Syyriaan. Legioona otti osaa Gnaeus Domitius Corbulon Armenian sotaan. Legio XII Fulminata ja Legio IIII Scythica joutuivat kuitenkin antautumaan parthialaisille vuonna 62. Tämän häpeän lisäksi legioona menetti tunnuksensa taistelussa juutalaisia kapinallisia vastaan vuonna 66. Legioona kunnostautui kuitenkin ensimmäisen juutalaissodan aikana, ja se kannatti Vespasianusta, kun tämä julistautui keisariksi vuonna 69. Vuonna 75 Domitianus lähetti legioonan avustamaan Albanian ja Iberian kuningaskuntia. Legioona otti luultavasti osaa Trajanuksen Armenian sotaan, joka johti Armenian liittämiseen Roomaan. Vuonna 134 alaanit hyökkäsivät Roomaan, mutta Arrianos löi heidät Legio XII Fulminatan ja Legio XV Apollinariksen avulla. Vuosina 162-166 legioona otti osaa Lucius Veruksen sotaan Parthiaa vastaan. Vuoden 193 sisällissodassa legioona tuki Pescennius Nigeriä. Legioona osallistui luultavasti Rooman 200-luvulla käymiin sotiin Persiaa vastaan. Legioona tuki niin sanottua Palmyran valtakuntaa, jonka Aurelianus kukisti vuonna 274. Legio XII Fulminata oli vielä 400-luvulla vartioimassa Rooman itärajaa, mutta häviää tämän jälkeen lähteistä. Legio XII Fulminata esiintyy Rick Riordanin fantasiaromaanissa Merenjumalan poika, jonka mukaan legioona selvisi Rooman hävityksestä ja muutti San Franciscoon jumalten tullessa Amerikkaan. == Lähteet == * Legio XII Fulminata - Livius.org Luokka:Roomalaiset legioonat
Dan Boyle

Daniel ”Dan” Boyle (s. 12. heinäkuuta 1976 Ottawa, Ontario) on kanadalainen ammattilaisuransa päättänyt jääkiekkoilija. Boyle pelasi 17 kauden aikana NHL- liigassa yli tuhat ottelua, joissa hän edusti Florida Panthersia, Tampa Bay Lightningia, San Jose Sharksia ja New York Rangersia. Boylea ei koskaan varattu NHL-liigaan. Hän pelasi alkuun yliopistokiekkoa Miamin yliopistossa Ohiossa. Boylen ammattilaisura alkoi vuonna 1998, kun hän siirtyi vapaana pelaajana Florida Panthersiin. Hän edusti Kanadaa Vancouverin talviolympialaisissa 2010, jossa Kanada voitti kultaa. Hän voitti urallaan Stanley Cupin Tampa Bay Lightningin riveissä kaudella 2003–2004. Kauden 2006–2007 päätteeksi hänet valittiin NHL:n kakkostähdistöön. ==Tilastot== 1997–1998 Cincinnati Cyclones IHL 8 0 3 3 20 5 0 1 1 4 1998–1999 Florida Panthers NHL 22 3 5 8 6 – – – – – 1998–1999 Kentucky Thoroughblades AHL 53 8 34 42 87 12 3 5 8 16 1999–2000 Florida Panthers NHL 13 0 3 3 4 – – – – – 1999–2000 Louisville Panthers AHL 58 14 38 52 75 4 0 2 2 8 2000–2001 Florida Panthers NHL 69 4 18 22 28 – – – – – 2000–2001 Louisville Panthers AHL 6 0 5 5 12 – – – – – 2001–2002 Florida Panthers NHL 25 3 3 6 12 – – – – – 2001–2002 Tampa Bay Lightning NHL 41 5 15 20 27 – – – – – 2002–2003 Tampa Bay Lightning NHL 77 13 40 53 44 11 0 7 7 6 2003–2004 Tampa Bay Lightning NHL 78 9 30 39 60 23 2 8 10 16 2004–2005 Djurgårdens IF Elitserien 32 9 9 18 47 12 2 3 5 26 2005–2006 Tampa Bay Lightning NHL 79 15 38 53 38 5 1 3 4 6 2006–2007 Tampa Bay Lightning NHL 82 20 43 63 62 6 0 1 1 2 2007–2008 Tampa Bay Lightning NHL 37 4 21 25 57 – – – – – 2008–2009 San Jose Sharks NHL 77 16 41 57 52 6 2 2 4 8 2009–2010 San Jose Sharks NHL 76 15 43 58 70 15 2 12 14 8 2010–2011 San Jose Sharks NHL 76 9 41 50 67 18 4 12 16 8 2011–2012 San Jose Sharks NHL 81 9 39 48 57 5 0 2 2 4 2012–2013 San Jose Sharks NHL 46 7 13 20 27 11 3 5 8 2 2013–2014 San Jose Sharks NHL 75 12 24 36 32 7 0 4 4 8 2014–2015 New York Rangers NHL 65 9 11 20 20 19 3 7 10 2 2015–2016 New York Rangers NHL 74 10 14 24 30 5 0 1 1 0 NHL yhteensä 1093 163 442 605 693 131 17 64 81 70 ==Lähteet== * Viitattu 30.7.2010 * Viitattu 30.7.2010 * Viitattu 30.7.2010 ===Viitteet=== Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Vuonna 1976 syntyneet Luokka:Elävät henkilöt
Peik Johansson

Peik Johansson on suomalainen kehitysmaihin erikoistunut toimittaja, kirjailija ja Voima-lehden entinen päätoimittaja. Johansson sai vuonna 2001 Tiedonjulkistamisen valtionpalkinnon aikakauslehtityöstään. Johansson on uransa aikana työskennellyt Pekka Haaviston päätoimittamassa Suomi- aikakauslehdessä ja Kansan Uutisissa sekä toiminut Vihreän Langan, Ylioppilaslehden, Suomen Kuvalehden, Like-uutisten ja Pakolainen-lehden avustajana. Vuodesta 1990 lähtien hän on matkustanut Afrikassa säännöllisesti ja tehnyt maanosasta dokumentteja ja uutisraportteja Yleisradiolle. Vuonna 1998 hänelle myönnettiin Yleisradion, MTV3:n, Suomen Journalistiliiton, Suomen YK-liiton ja ulkoministeriön Maailman Kuva -palkinto Etelä-Afrikan totuuskomissiosta kertovasta radiodokumentista. == Teoksia == * * == Lähteet == == Aiheesta muualla == * Pintaa syvemmältä – Peik Johanssonin kolumneja Kansan Uutisten Viikkolehdessä * Maailman Sivu ry * Yle Radio 1 Kolmannen maailman puheenvuoroja * Tanzanian journalists going online Luokka:Suomalaiset toimittajat Luokka:Suomalaiset tietokirjailijat Luokka:Syntymävuosi puuttuu Luokka:Elävät henkilöt
Hämäläinen (Viipurin mlk)

Hämäläinen oli kylä entisessä Viipurin maalaiskunnassa Suomen Neuvostoliitolle luovuttamalla alueella Venäjällä. Hämäläisen kylä sijaitsi maalaiskunnan itäosassa Viipurin kaupungin kaakkoispuolella. Hämäläisen naapurikyliä olivat Yläsäiniö, Alasäiniö, Uskila, Tirhilä ja Korpela–Autio. Viipurin maalaiskunnan suurin taajama, Säiniö, sijaitsi osittain Hämäläisen kylän alueella. ==Asutus ja elinkeinot== Hämäläisen kylän läpi kulki valtatie 15 Viipurista Rajajoelle. Vuonna 1937 kylässä oli 937 asukasta.Lakio 1982, s. 264 Asutuksen ja palveluiden puolesta Hämäläinen liittyi läheisesti pääasiassa Yläsäiniön kylän alueella sijainneeseen Säiniön taajamaan, jonka eteläosa sijaitsi Hämäläisen alueella. Taajamamaisen asutuksen syntyyn kylän pohjoisosaan ja edelleen valtatie 15 varteen vaikutti Viipurin maalaiskunnan harjoittama asuntotonttien myynti alueella.Kuujo 1982, s. 417 Kylän eteläosat olivat kuitenkin puhdasta maaseutualuetta. Vuonna 1937 kylässä oli 450 ha metsää ja 186 ha peltoa.Lakio 1982, s. 269 ja 273 Suurin osa kylästä kuului Säiniön koulupiiriin.Kuujo 1982, s. 378 Aivan eteläisin osa kuului Aution koulupiiriin.Kuujo 1982, s. 376 ==Historia== Talvisodan loppuvaiheessa neuvostojoukot etenivät Hämäläisen alueelle. Asukkaat oli evakuoitu jo sodan alussa muualle Suomeen. Moskovan rauhassa Viipurin maalaiskunta Hämäläinen mukaan lukien siirtyi Neuvostoliitolle. Jatkosodassa luovutetut alueet valloitettiin takaisin vuonna 1941 ja kyläläiset pääsivät palaamaan koteihinsa. Uusi evakuointi oli kuitenkin edessä kesällä 1944. ==Lähteet== * ===Viitteet=== Luokka:Viipurin maalaiskunnan kylät
Wendell Meredith Stanley

Wendell Meredith Stanley (16. elokuuta 1904 Ridgeville, Indiana, Yhdysvallat – 15. kesäkuuta 1971 Salamanca, Espanja) oli yhdysvaltalainen biokemisti ja virologi. Hän sai Nobelin kemianpalkinnon vuonna 1946 tupakan mosaiikkiviruksen eristämisestä. Stanley sai palkinnon yhdessä James B. Sumnerin ja John Howard Northropin kanssa. Stanley suoritti master of sciences -tutkinnon Illinois'n yliopistosta vuonna 1927, ja kaksi vuotta myöhemmin hän sai tohtorin arvon. Yhdysvaltain kansallisen tutkimusneuvoston jäsenenä Stanley muutti väliaikaisesti Müncheniin. Siellä hän toimi yhteistyössä Heinrich Otto Wielandin kanssa. Hän palasi Yhdysvaltoihin vuonna 1931. Palattuaan hän toimi Rockefeller-instituutissa assistenttina vuoteen 1948 asti, minkä jälkeen hän toimi Berkeleyssä Kalifornian yliopistossa biokemian professorina. Vuonna 1958 Stanleysta tuli biokemian osaston johtaja. Stanley teki stereokemiallista ja steroidien tutkimusta. Hän löysi tupakan mosaiikkiviruksen nukleoproteiinin. Stanley sai lukuisia huomionosoituksia, kuten Rosenburger-mitalin, Alder-palkinnon ja Scott Award -palkinnon. Hän sai myös tunnustuksia useilta yliopistoilta, kuten Harvardin yliopistolta, Yalen yliopistolta, Princetonin yliopistolta ja Pariisin yliopistolta. Stanley meni naimisiin vuonna 1929 Miriam Staplesin kanssa, ja he saivat kolme tytärtä ja yhden pojan. == Aiheesta muualla == *Stanleyn elämäkerta Nobel-säätiön sivuilla Luokka:Nobelin kemianpalkinnon saajat Luokka:Yhdysvaltalaiset biokemistit Luokka:Virologit Luokka:Yhdysvaltalaiset professorit Luokka:Vuonna 1904 syntyneet Luokka:Vuonna 1971 kuolleet
Enūma Eliš

Enūma Eliš on babylonialainen luomistaru, joka on kirjoitettu seitsemälle savitaululle. Viides taulu ei ole säilynyt kokonaisena. Savitaulut löytyivät Uus-Assyrian kuninkaan Assurbanipalin kirjastosta. == Sisältö == Luomistarussa jumalat, esimerkiksi Ea, syntyvät miespuolisen makean veden jumalan Apsun ja naispuolisen suolaisen veden jumalan Tiamatin sekä näiden pojan Mummun jälkeen. Apsu ja Mummu aikovat tappaa kovaa melua pitävät, nuoremmat jumalat, ja Tiamat päättää kertoa tästä Ealle. Ea taikoo Apsun koomaan, tappaa hänet ja sulkee Mummun pois talostaan. Tiamat aikoo kostaa Apsun kuoleman, mutta kuolee lopulta välienselvittelyssä. Tiamatin puolella riidassa olleet jumalat joutuvat pakkotyöhön. Marduk luo maailman Tiamatin ruumiista. Ihmiskunta luodaan teräaseella lyödyn Kingun ruumiista. Babylon perustetaan kuningasjumalien asuinpaikaksi. == Kirjoitusajankohta ja merkitys == Yleisesti uskotaan, että Enūma Eliš kirjoitettiin Nebukadressar I:n kukistettua Elamin. Ajankohdaksi on kuitenkin ehdotettu myös varhaisempia Babylonian ensimmäisen dynastian ja kassiittidynastian aikakautta. Vanhoista rituaaliohjeistuksesta on käynyt ilmi, että Babylonian myöhäiskaudella Enūma Elišiä resitoitiin Mardukin patsaan edessä Nisannu- (1. kuukausi, maalis–huhtikuu) ja Kislimu- kuiden (9. kuukausi, marras–joulukuu) neljäntenä päivänä akitu-juhlien aikana.Oshima, s. 351. Enūma Eliš toimi myös poliittisena propagandana, sillä se antoi Babylonille sen aseman alueen poliittisena ja uskonnollisena keskuksena, jonka se otti Sumerin Nippurilta.Oshima, s. 352. Huomattavista eroistaan huolimatta Enūma Elišissä ja Raamatun luomiskertomuksessa on joitain samoja piirteitä. Esimerkiksi babylonialaistarun kuusi jumalten sukupolvea ja yksi jumalten lepo vastaavat Raamatun kuutta luomispäivää ja yhtä lepopäivää. Valon tuleminen, alkumeri sekä ihmisen ilmaantuminen löytyvät molemmista. Raamatun alkumeren nimi tehôm muistuttaa Tiamatia. == Lähteet == *Oshima, Takayoski: The Babylonian God Marduk. Teoksessa === Viitteet === ==Kirjallisuutta== *Enuma elish. Det babyloniska skapelseeposet. Översättning från akkadiskan, med inledning och kommentarer av Ola Wikander. Wahlström & Widstrand 2005. ==Aiheesta muualla== * The full surviving text of the Enûma Elish * Genesis and Enûma Elish creation myth comparisons * Drawings of the tablets, plus translation key, by P. Antonius Deimel S.I. (Latin) * Enūma Eliš, suomennos englanninkielestä, M. Louhivuori: Taulu I, II, III, IV, V, VI, VII Luokka:Babylonia Luokka:Luomistarut
San Marinon Grand Prix 1990

San Marinon Grand Prix 1990 oli Formula 1 -sarjan osakilpailu, joka ajettiin 13. toukokuuta 1990 Imolan radalla Italiassa. Kyseessä oli 10. San Marinon GP. Kilpailun voitti Williamsilla ajanut Riccardo Patrese, jolle voitto oli kauden ensimmäinen lisäksi tämä oli hänen ensimmäinen voittonsa sitten vuoden 1983 Etelä-Afrikan GP:n. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 6 Riccardo Patrese Williams-Renault 61 1:30:55.478 3 9 2 28 Gerhard Berger McLaren-Honda 61 +5.117 2 6 3 19 Alessandro Nannini Benetton-Ford 61 +6.240 9 4 4 1 Alain Prost Ferrari 61 +6.843 6 3 5 20 Nelson Piquet Benetton-Ford 61 +53.112 8 2 6 4 Jean Alesi Tyrrell-Ford 60 + 1 krs. 7 1 7 11 Derek Warwick Lotus-Lamborghini 60 + 1 krs. 10 8 12 Martin Donnelly Lotus-Lamborghini 60 + 1 krs. 11 9 26 Philippe Alliot Ligier-Ford 60 + 1 krs. 16 10 25 Nicola Larini Ligier-Ford 59 + 2 krs. 20 11 24 Paolo Barilla Minardi-Ford 59 + 2 krs. 26 12 36 Jyrki Järvilehto Onyx-Ford 59 + 2 krs. 25 13 29 Éric Bernard Larrousse-Lamborghini 56 Kytkin 13 Kesk. 14 Olivier Grouillard Osella-Ford 52 Rengas 22 Kesk. 2 Nigel Mansell Ferrari 38 Moottori 5 Kesk. 35 Gregor Foitek Onyx-Ford 35 Moottori 23 Kesk. 8 Stefano Modena Brabham-Judd 31 Jarrut 14 Kesk. 22 Andrea de Cesaris Dallara-Ford 29 Rengas irtosi 17 Kesk. 15 Mauricio Gugelmin Leyton House-Judd 24 Sähköt 12 Kesk. 5 Thierry Boutsen Williams-Renault 17 Moottori 4 Kesk. 30 Aguri Suzuki Larrousse-Lamborghini 17 Kytkin 15 Kesk. 27 Ayrton Senna McLaren-Honda 3 Vanne 1 Kesk. 21 Emanuele Pirro Dallara-Ford 2 Ulosajo 21 Kesk. 16 Ivan Capelli Leyton House-Judd 0 Kolari (Nakajima) 18 Kesk. 3 Satoru Nakajima Tyrrell-Ford 0 Kolari (Capelli) 19 Kesk. 33 Roberto Moreno EuroBrun-Judd 0 Kaasu 24 DNS 23 Pierluigi Martini Minardi-Ford Loukkaantui DNQ 10 Alex Caffi Arrows-Ford Karsiutui DNQ 9 Michele Alboreto Arrows-Ford Karsiutui DNQ 7 David Brabham Brabham-Judd Karsiutui DNPQ 31 Bertrand Gachot Coloni-Subaru Karsiutui DNPQ 34 Claudio Langes EuroBrun-Judd Karsiutui DNPQ 39 Bruno Giacomelli Life Karsiutui DNPQ 17 Gabriele Tarquini AGS-Ford Karsiutui DNPQ 18 Yannick Dalmas AGS-Ford Karsiutui == Muuta == * Ford-moottoreiden 140. nopein kierros * Paolo Barillan paras sijoitus == Lähteet == Luokka:Formula 1 -kausi 1990 Luokka:San Marinon Grand Prix
Antiokian piiritys

Antiokian piiritys tarkoittaa ensimmäisen ristiretken aikana suoritettua piiritystä, jonka seurauksena ristiretkeläisten onnistui vallata muslimien hallussaan pitämä Antiokian kaupunki. Ristiretkeläisten saapuessa kaupunkiin englantilainen laivasto oli jo ottanut haltuunsa kaupungin satamat, mutta suoraa hyökkäystä kaupunkiin ei uskallettu tehdä johtuen sen massiivisista suojamuureista ja koosta.Madden s. 42 Piiritys johti ristiretkeläisten keskuudessa puutteeseen ruoasta, minkä paikkaamiseksi lähetettiin retkikunta noutamaan lisää muonavaroja. Retkikunta joutui kuitenkin matkalla taisteluun, joka tuloksettomuudestaan huolimatta pakotti sen palamaan takaisin ilman toivottuja ruokavaroja. Muonavaroja saadakseen lähetettiin suuri joukko ristiretkeläisarmeijasta pyytämään apua Konstantinopolista, jolloin turkkilainen sotapäällikkö Ridwan päätti yrittää hyökätä heikentyneen ristiretkeläisarmeijan kimppuun. Ristiretkeläiset saivat kuitenkin tietää tästä suunnitelmasta, joten he järjestivät turkkilaisille väijytyksen ja löivät näiden joukot. Tämän jälkeen armeija sai jälleen lisää muonavaroja. Piirityksen aikana ristiretkeläisten onnistui väkivalloin saada suljettua kaikki Antiokiaan johtavat kulkutiet. Tämän jälkeen eräs kaupunkia puolustava komentaja ehdotti eräälle ristiretkeläiskomentajalle, että voisi pettää kaupunkinsa ja päästää joukot sisälle. Ristiretkeläiset tunkeutuivat pian kaupunkiin ja toimeenpanivat verilöylyn, vaikkakaan eivät saaneet kukistettua koko muureilla olevaa vastarintaa. == Lähteet == * === Viitteet === == Aiheesta muualla == Luokka:1097 Luokka:1098 Luokka:Ristiretkien taistelut Luokka:Antakyan historia
Evä

Evä voi tarkoittaa seuraavia asioita: * evä, kalan uimaelin tai uinnin vakaajaelin; * evä, valaiden lahkoon kuuluvan merinisäkkään evämäinen uima- tai vakaajaelin (eturaaja, selkäevä tai pyrstöevä); * eväjalkaisen merinisäkkään (hylkeet, merileijonat, mursut) evämäinen uimaelin (etu- tai takaraaja); * eväjalkaliskojen evämäinen takaraaja; * eräillä salamantereilla, kuten rupiliskon koirailla ja toukilla esiintyvä selkä- tai pyrstöevä; * evä, vesikulkuneuvon kuten veneen tai kajakin sivu- tai pystyvakaaja; * Kustaa Mikko Evä (1878-1927), suomalainen punakaartilainen.
Claudio Langes

Claudio Langes (s. 20. heinäkuuta 1960 Brescia, Italia) on entinen italialainen kilpa-autoilija. ==Ura== ===Alkuvaiheet=== Vuonna 1978 Langes voitti Italian kartingmestaruuden 125 cm³ luokassa. Sen jälkeen hän kilpaili Formula 3- ja Formula 3000 -sarjoissa, parhaana tuloksenaan vuoden 1985 Curaçaon Grand Prix'n kolmas tila Marchin Formula 3000 -autolla. ===Formula 1=== Langes osallistui yhteensä 14 Formula 1 -sarjan osakilpailuun EuroBrun- tallin autolla kaudella 1990, mutta ei selvittänyt karsintoja kertaakaan eikä näin ollen startannut yhteenkään kilpailuun. Langes on myös eniten F1-kilpailuun mukaan yrittänyt kuljettaja, joka ei kuitenkaan osallistunut lähtöön. == Formula 1 -tulokset kilpailuittain == Kausi Talli Valmistaja Moottori 1 2 3 4 5 6 7 8 9 10 11 12 13 14 15 16 Sijoitus Pisteet 1990 EuroBrun EuroBrun ER189 & ER189B Judd V8 USA DNPQ BRA DNPQ SMR DNPQ MON DNPQ CAN DNPQ MEX DNPQ FRA DNPQ GBR DNPQ GER DNPQ HUN DNPQ BEL DNPQ ITA DNPQ POR DNPQ ESP DNPQ JPN AUS \- 0 ==Lähteet== Luokka:Italialaiset Formula 1 -kuljettajat Luokka:Formula 1 -kuljettajat, jotka eivät koskaan osallistuneet lähtöön Luokka:World Touring Car Championship -kuljettajat Luokka:Vuonna 1960 syntyneet Luokka:Elävät henkilöt
Böömin jalkapallomaajoukkue

Böömin jalkapallomaajoukkue oli jalkapallomaajoukkue, joka edusti vuosina 1906–1908 kuudessa virallisessa maaottelussa Itävalta-Unkarille kuulunutta Böömiä. ==Historia== Böömin jalkaapalloliitto perustettiin Prahassa 19. lokakuuta vuonna 1901. Siihen kuuluivat ainoastaan böömiläiset seurat: saksalaiset ja itävaltalaiset seurat kuuluivat omiin liittoihinsa. Ensimmäisen ottelunsa Böömin joukkue pelasi 5. huhtikuuta 1903 Budapestissa Unkaria vastaan, mutta tätä ei lasketa missään viralliseksi A-maaotteluksi. Böömi hyväksyttiin kansainvälisen jalkapalloliiton FIFA:n jäseneksi vasta 2. kesäkuuta 1906, Itävalta-Unkarin protestoinnin takia kuitenkin vain tilapäisesti. Lopullisesti Böömistä tuli FIFA:n jäsen 20. toukokuuta 1907 Amsterdamissa pidetyssä kokouksessa. Virallisia otteluita Böömin maajoukkue pelasi kuusi kappaletta: viidesti Unkaria ja kerran Englantia vastaan. Böömin oli määrä olla mukana ensimmäisissä olympialaisten jalkapalloturnauksessa Lontoossa 1908, mutta poliittisista syistä se jäi turnauksesta pois. Joukkueen pelaajista koostui lähes yksinomaan prahalaisista pelaajista, pääasiassa Slavian joukkueesta. ==Viralliset ottelut== Pvm Paikka Vastustaja Tulos Tyyppi 1\. huhtikuuta 1906 Budapest Unkari 1-1 ystävyysottelu 7\. lokakuuta 1906 Praha Unkari 4-4 ystävyysottelu 7\. huhtikuuta 1907 Budapest Unkari 2-5 ystävyysottelu 6\. lokakuuta 1907 Praha Unkari 5-3 ystävyysottelu 5\. huhtikuuta 1908 Budapest Unkari 2-5 ystävyysottelu 13\. kesäkuuta 1908 Praha Englanti 0-4 ystävyysottelu ==Katso myös== * Böömin ja Määrin jalkapallomaajoukkue (1939) * Tšekkoslovakian jalkapallomaajoukkue (1920−1938, 1945−1993) * Tšekin jalkapallomaajoukkue (1993−) ==Lähteet== * http://fotbal.idnes.cz/fot_reprez.asp?r=fot_reprez&c;=A051207_115954_fot_reprez_ber * http://www.iffhs.de/?f00b90b003e0f443e0f952bda55405fdcdc3bfcdc0aec7482eda087c11 Luokka:Jalkapallomaajoukkueet Luokka:Tšekin jalkapallo **
Heikki Santala

Heikki Santala (s. 1934 Kauhava) on suomalainen tietoliikenteen uranuurtaja ja pitkän linjan ammattiyhdistysaktivisti. Järjestöneuvos Santala toimi ammattijärjestötehtävissä lähes 40 vuoden ajan. Hän oli perustamassa kaikkiaan seitsemää eri ammattiliittoa ja työttömyyskassaa ja toimi niiden puheenjohtajina. Suomen Tietoliikennetekniset ry:n puheenjohtajana hän toimi yhtäjaksoisesti 31 vuotta. Koulutukseltaan Heikki Santala on kansainvälinen radiosähköttäjä. Hän kuitenkin erikoistui heti ammattitutkinnon suoritettuaan 1964 tietoliikenteen automatisointiin tietokoneiden avulla, mikä erityisesti 1960-luvulla oli pioneerityön luonteista; kuten Ilmatieteen laitoksen sääviestiliikenteen automatisointi, ja myös VR:n automaattinen paikanvarausjärjestelmä 1970-luvulla. Ammattijärjestötehtävissä Santalan tiukka toiminta jakoi mielipiteitä puolesta ja vastaan. Tasavallan presidentti myönsi 2005 Heikki Santalalla järjestöneuvoksen arvonimen hänen yhteiskunnallisista ansioistaan. Santala jäi eläkkeelle 70-vuotiaana vuonna 2004. Santala on kirjoittanut aktiivisesti yleisönosastokirjoituksia ja keskustelupalstakommentteja esimerkiksi Ilkkaan ja Helsingin Sanomiin. Hän on ottanut kantaa mm. Jyrki Kataisen hallitusneuvotteluihin, yksityiseen pysäköinninvalvontaan ja homoseksuaalisuuteen . Politiikassa hän on ollut mukana toimimalla Kauniaisten kaupunginvaltuustossa sekä SDP:n paikallisyhdistyksessä. ==Lähteet== Luokka:Suomalaiset järjestöjohtajat Luokka:Kauniaisten kaupunginvaltuutetut Luokka:Suomen Sosialidemokraattisen Puolueen poliitikot Luokka:Vuonna 1934 syntyneet Luokka:Elävät henkilöt
Gary Brabham

Gary Brabham (s. 29. maaliskuuta 1961 Wimbledon, Lontoo, Yhdistynyt kuningaskunta) on australialainen autourheilija. Gary Brabham on kolminkertaisen F1-maailmanmestari Jack Brabhamin poika. Garyllä on myös kaksi veljeä, Geoff ja David, jotka ovat myös kilpa-autoilijoita. ==Ura== ===Alkuvaiheet=== Ennen F1-kokeiluaan Brabham kilpaili useissa eri pikkuformulaluokissa, mm. Formula Fordeissa, Formula 3:ssa, Formula 3000:ssa sekä Le Mansin 24 tunnin ajoissa. Hän voitti Skotlannin Formula 3 Superprix'n sekä Britannian Formula 3000 mestaruudet vuosina 1988 ja 1989. Vuonna 1988 hän oli lisäksi Britannian Formula 3 -sarjassa toinen. ===Formula 1=== Brabham osallistui kahteen Formula 1 -osakilpailuun ja karsiutui molemmista eikä näin startannut yhteenkään GP:hen. Vuosi Talli Valmistaja Moottori 1 2 3 4 5 6 7 8 9 10 11 12 13 14 15 16 Sija Pisteet Life Life L190 Life W12 USA DNPQ BRA DNPQ SMR MON CAN MEX FRA GBR GER HUN BEL ITA POR ESP JPN AUS \- 0 ===Paluu pienempiin sarjoihin=== Brabham kilpaili Formula 1:sten jälkeen myös CART ja Indycar -sarjoissa heikolla menestyksellä. Formula 3000:issa hän sijoittui vielä kahdesti palkintokorokkeelle vuonna 1990 ja auttoi veljensä Geoffin autokunnan voittoon vuoden 1991 Sebringin 12 tunnin ajoissa. ==Yksityiselämä== Brabham tuomittiin tyttölapsen raiskauksesta maaliskuussa 2016 Englannissa ja tuomio julistettiin huhtikuussa, jolloin hän sai yli kaksi vuotta vankeutta. Hänet vapautettiin kuuden kuukauden jälkeen tuomion täytäntöönpanosta. ==Lähteet== Luokka:Australialaiset Formula 1 -kuljettajat Luokka:Formula 1 -kuljettajat, jotka eivät koskaan osallistuneet lähtöön Luokka:Vuonna 1961 syntyneet Luokka:Elävät henkilöt
Pipin I

Pipin I tai Pipin Vanhempi (n. 580 – 27. helmikuuta 640) oli merovingikuningas Klotar II:n neuvonantaja ja Austrasian major domus 623–629 sekä 639–640. Pipin oli yksi niistä ylimyksistä, jotka pyysivät vuonna 613 tuolloin Neustrian kuninkaana ollutta Klotaria syrjäyttämään leskikuningatar Brunhilden. Vuonna 623 Klotar nimitti Pipinin Austrasian major domukseksi. Pipin oli karolingien hallitsijasuvun kantaisä. Hän hallitsi frankkien valtakunnan aluetta, joka muodostaa osan nykyistä Belgiaa. == Puoliso ja lapset == *Itta **Begga **Gertrude **Grimoald **Bavo == Lähteet == Luokka:Frankkien major domukset
Legio XI Claudia

Legio XI Claudia oli roomalainen legioona. Julius Caesar perusti legioonan ja Legio XII Fulminatan Helvetialaisia vastaan käymäänsä sotaa varten vuonna 58 eaa. Legioona otti osaa Caesarin sisällissotaan. Se taisteli muun muassa Farsaloksen taistelussa. Caesar päästi legioonalaiset eläkkeelle mutta Octavianus pestasi heidät jälleen palvelukseen Caesarin kuoleman jälkeen. Toisen triumviraatin sisällissotien jälkeen Augustus lähetti legioonan Balkanille. Legioona oli Burnumissa, kun Lucius Arruntius Camillus Scribonianus kapinoi Claudiusta vastaan. Legio XI ja Legio VII kukistivat kapinan melko pian. Tästä hyvästä Legio XI sai lisänimen Claudia Pia Fidelis. Vuoden 69 sisällissodassa legioona kannatti Othoa ja tämän kukistumisen jälkeen Vespasianusta. Legioona lähetettiin vuonna 70 kukistamaan bataavien kapinaa. Tämän jälkeen legioona siirrettiin Vindonissaan Germania Superiorissa. Vuosian 101-106 legioona otti osaa Trajanuksen Daakian sotiin. Vuonna 114 se siirrettiin Moesia Inferioriin. Legioona tuki Septimius Severusta, kun tämä julistautui keisariksi vuonna 193. Sodassa Pescennius Nigeriä vastaan legioona oli mukana piirittämässä Byzantionia ja Issoksen taistelussa. Legioona oli luultavasti myös mukana Severuksen sodassa Parthiaa vastaan. Legioona tuki keisari Gallienusta hänen sodassaan Gallian keisarikuntaa vastaan. Legioona oli vielä 400-luvulla vartioimassa Tonavan vastaista rajaa. Tämän jälkeen se häviää lähteistä. == Lähteet == * Legio XI Claudia - Livius.org Luokka:Roomalaiset legioonat
Unbreakable (Scorpionsin albumi)

__NOTOC__ Unbreakable on heavy metal -yhtye Scorpionsin 16. studioalbumi, joka julkaistiin vuonna 2004. Tällä albumilla Scorpions palasi takaisin klassiseen tyyliinsä monen konseptialbumin jälkeen. Albumi nousi Suomen virallisen listan sijalle 15. ==Kappaleet== == Kokoonpano == ;Scorpions * Klaus Meine - laulu * Matthias Jabs - soolokitara, taustalaulu * Rudolf Schenker - kitara, taustalaulu * Paweł Mąciwoda - basso, taustalaulu * James Kottak - rummut, taustalaulu ;Muut muusikot * Koen van Baal - koskettimet, sovitus kappaleessa "Maybe I Maybe You" * Ralph de Jongh, Joss Mennen, Alex Jansen - taustalaulu kappaleissa "New Generation" ja "Borderline". == Arvostelut == * Allmusic: Allmusic review * Imperiumi: 7½/10Scorpions – Unbreakable Viitattu 1.1.2023. * Soundi: Scorpions: Unbreakable Viitattu 1.1.2023. == Lähteet == == Aiheesta muualla == * * Luokka:Vuoden 2004 albumit Luokka:Scorpionsin albumit
Hollywood Records

Hollywood Records on levy-yhtiö, jonka omistaa Disney Music Group. Yhtiö tuottaa yleensä popmusiikkia, mutta myös metalcorea ja alternative metalia. Hollywood Records aloitti toimintansa vuonna 1989. Se toimi Elektra Recordsin alaisuudessa Yhdysvalloissa ja Kanadassa vuoteen 1995 asti. Tällöin yhtiö siirtyi PolyGramille, josta puolestaan tuli osa Universal Music Groupia vuonna 1998. ==Hollywood-artisteja== *Queen (1991–) *Hilary Duff (2001–) *Breaking Benjamin (2001‐) *Jesse McCartney (2003–) *Raven-Symoné (2003–) *The Cheetah Girls (2006–2009) *Aly & AJ (2004–) *Grace Potter and the Nocturnals (2005–) *Hayden Panettiere (2006–) *Ingram Hill (2004–) *Los Lobos (2004–) *Jordan Pruitt (2005–) *Marié Digby (2005–) *Plain White T's (2006–) *Corbin Bleu (2006–) *Evans Blue (2006–) *Indigo Girls (2006–) *Miley Cyrus (2006–) *Vanessa Hudgens (2006–) *Gran Bel Fisher (2006–) *Emily Osment (2007–) *Atreyu (2007–) *Jonas Brothers (2007–2012) *Haylie Duff (2007–) *Selena Gomez (2008–) *Demi Lovato (2008–) *Nick Jonas and the Administration (2010–) *China Anne McClain (2011–) *Joe Jonas (2011–) *R5 (2012–) * Bridgit Mendler (2012–) *Sabrina Carpenter Luokka:The Walt Disney Companyn osastot Luokka:Yhdysvaltalaiset levy-yhtiöt
Simo Heikkilä

Simo Heikkilä (s. 1943 Helsinki) on suomalainen muotoilija ja sisustusarkkitehti. Heikkilä jatkaa pohjoismaisen pelkistetyn muotoilun perinnettä. Hän aloitti uransa suunnittelemalla Marimekon myymälöitä ja näyttelyitä. Oman studionsa hän perusti vuonna 1971. Heikkilän näyttelyarkkitehtuurille on ominaista rakenteiden keveys ja huolellinen valaistuksen suunnittelu. Hänen suunnittelemilleen huonekaluille ja pienesineille on tyypillistä rakenteiden jättäminen näkyviin ja materiaalien puhtaus. Heikkilä on toiminut aloitteentekijänä useissa kulttuurihankkeissa. Hän on muun muassa ollut käynnistämässä kansainvälistä, Alvar Aalto Design- seminaaria ja elvyttämässä saamelaisen leukupuukon perinnettä. Heikkilä sai vuonna 1989 valtion pitkäaikaisen apurahan, mikä on mahdollistanut keskittymisen kokeelliseen työskentelyyn. Sen tuloksia hän on hyödyntänyt sarjatuotannossa olevissa tuotteissaan. Vuosina 2000-2007 Heikkilä toimi vastaperustetun Taideteollisen korkeakoulun puustudion johtajana, minkä jälkeen hän jatkoi vuoteen 2011 asti kalustemuotoilun professorina. Simo Heikkilä on saanut töistään useita palkintoja. Vuonna 1999 hänelle myönnettiin pohjoismaisesti merkittävä Bruno Mathsson -palkinto. Vuonna 2003 hän sai Pro Finlandia -mitalin. Vuonna 2006 hänelle myönnettiin Asko Avonius -palkinto osoituksena merkittävästä työstä suomalaisen sisustus- ja huonekalusuunnittelun alalla. Heikkilä valittiin Taideteollisen korkeakoulun kunniajäseneksi 2007. Vuonna 2011 Heikkilälle myönnettiin Kaj Franck -muotoilupalkinto. Sen perusteluissa mainittiin laaja-alainen työ muotoilun parissa ja erityisesti häntä kiitettiin opettajan työstäKaj Franck -palkinto 2011 , Design Forum. == Lähteet == * ===Viitteet=== == Aiheesta muualla == * * Avarte – suunnittelijat – Simo Heikkilä * Simo Heikkilälle SIO:n palkinto * Simo Heikkilä: Nykymaailma on täynnä joutavia esineitä . Helsingin Sanomat 9.9.2010. Luokka:Suomalaiset muotoilijat Luokka:Pro Finlandia -palkitut Luokka:Vuonna 1943 syntyneet Luokka:Elävät henkilöt
Isaac D’Israeli

Isaac D’Israeli (11. toukokuuta 1766 – 19. tammikuuta 1848) oli brittiläinen kirjailija ja oppinut. Häntä pidetään Isaac Newtonin päähän putoavan omenan tarinan keksijänä. Teosta Curiosities of Literature pidetään hänen merkittävimpänään. == Elämä == D’Israeli syntyi Lontoossa vuonna 1766. Hänen isänsä Benjamin D’Israeli oli saapunut Englantiin Italiasta vuonna 1746. Ensimmäisen runonsa D'Israeli kirjoitti 14-vuotiaana. Hän sokeutui vuonna 1841, mutta tämä ei estänyt häntä jatkamasta työtään. Hän kuoli 81-vuotiaana influenssaan. D’Israelin poika Benjamin Disraeli (syntyjään Benjamin D'Israeli, 21. joulukuuta 1804 – 19. huhtikuuta 1881) oli brittiläinen valtiomies ja kirjailija, joka toimi Yhdistyneen kuningaskunnan pääministerinä vuosina 1868 ja 1874–1880. Hänen muita lapsiaan olivat Sarah (k. 1859), Ralph ja James (k. 1868). ==Merkittävimmät julkaisut== *Amenities Of Literature (1841) *Calamities Of Authors (1812–1813) *Curiosities Of Literature (1791–1824) *The Life and Reign of Charles I (1828) *Quarrels Of Authors (1814) *Illustrations of the Literary Character *Mejnoun and Leila == Lähteet == Luokka:Brittiläiset kirjailijat Luokka:Vuonna 1776 syntyneet Luokka:Vuonna 1848 kuolleet
Alison Bechdel

Alison Bechdel (s. 10. syyskuuta 1960 Lock Haven, Pennsylvania) on yhdysvaltalainen sarjakuvantekijä. Hänet tunnetaan sarjakuvasta Lepakkoelämää, joka kuvaa lesbojen elämää Amerikassa. Vuonna 2006 Alison Bechdeliltä ilmestyi sarjakuvaromaanina muistelmateos Hautuukoti: Tragikoominen perheeni, joka muun muassa voitti vuonna 2007 Eisner-palkinnon. Bechdelin mukaan on nimetty hänen vuonna 1985 kehittämänsä niin sanottu Bechdelin testi, jonka tarkoituksena on arvioida, miten paljon naishahmot saavat tilaa elokuvissa.Maria Pettersson: Testi mittaa, onko nainen läsnä elokuvissa Helsingin Sanomat 14.11.2013. Viitattu 10.5.2016. == Elämä == Bechdel syntyi katoliseen perheeseen. Hän muutti New Yorkiin valmistuttuaan Oberlin Collegesta vuonna 1981. Hän tuli jo 1980-luvulla tunnetuksi sarjakuvastaan Lepakkoelämää (), jota julkaisi ensimmäisenä Womannews-lehti loppukesästä 1983. Vakinaiset päähenkilöt, Mo ystävineen, otettiin käyttöön vasta 1987. Bechdel aloitti vuonna 1992 seurustelun naisystävänsä Amyn kanssa ja meni tämän kanssa naimisiin San Franciscossa, Kaliforniassa, helmikuussa 2004. Kalifornian osavaltion korkein oikeus kumosi kuitenkin pian samansukupuolisten parien avioliitto-oikeuden, ja avioliitto mitätöityi lain edessä. Vuonna 2008 samansukupuolisten avioituminen mahdollistettiin taas Kaliforniassa, mutta pariskunta oli eronnut jo vuonna 2006. == Suomennetut albumit == * * * * ==Lähteet== == Aiheesta muualla == * Harri Römpötti: Oman elämäntarinan kertominen sarjakuvassa tuntui puhdistavalta. Helsingin Sanomat 2.3.2009. * Heikki Jokinen: Isäksi ja tyttäreksi. Helsingin Sanomat 2.3.2009. * Tero Mielonen: Kaapista ulos. Kvaak.fi 11.3.2009. * Juha Mäkinen: Hautuukoti. Keskisuomalainen 17.3.2009. * Manu Pärssinen: Hautuukoti. V2.fi 18.3.2008. Luokka:Yhdysvaltalaiset sarjakuvantekijät Luokka:Eisner-palkinnon saajat Luokka:Vuonna 1960 syntyneet Luokka:Elävät henkilöt
Opticks

Opticks on brittiläisen matemaatikon ja fyysikon Isaac Newtonin kirjoittama ja vuonna 1704 julkaisema optiikkaa käsittelevä teos. Opticks on Newtonin optiikan töiden pääteos. Teosta pidetään yhdessä Principian kanssa yhtenä tieteenhistorian julkaisuista suurimpana saavutuksena. Teoksessaan Newton selvittää valon hiukkasluonnetta, ja että valkoinen valo koostuu eri väreistä. Newton osoitti myös, että valkoinen valo pystyttiin hajottamaan näihin väreihin ja kokoamaan uudelleen valkoiseksi valoksi prismojen avulla. == Aiheesta muualla == *Isaac Newtonin Opticks digitalisoituna versiona *Blogi Opticksista Luokka:Isaac Newton Luokka:Tieteenhistoria Luokka:Värioppi Luokka:1700-vuosikymmenen kirjat